Ahoj,
pri mapovaní do OSM treba byť opatrný, lebo napríklad v tejto sade zmien si zakreslil novú cestu, ale zároveň si ju "prilepil" na viacero objektov, s ktorými nemá nič spoločné, viď body https://www.openstreetmap.org/node/12811855592 a https://www.openstreetmap.org/node/12811855591, ktoré patria budovám a táto cesta určite nevedie po stenách daných budov ;)
Tiež nie je dobré spájať cestu s lesom, lebo ak bude niekto upravovať hranice lesa, automaticky zmení aj geometriu cesty (ak si nevšimne, že sú zlepené dokopy) a opačne. A rozpájať takéto zlepence je prácne, preto je lepšie sa tomuto vyhnúť už na začiatku.
Predpokladám, že pri zakresľovaní si vychádzal z GPX záznamu, ktorý ale býva veľmi nepresný, hlavne v zastavanom území a lese. Preto odporúčam ho brať iba informatívne v štýle "kade asi vedie cesta", a presnú geometriu radšej obkresliť z Ortofotomozaiky SR, prípadne iných povolených zdrojov. Pokiaľ to nie je možné (napr. úzky chodníček hustým lesom), tak je postačujúce obkresliť aj nepresný GPX záznam - ale keby si prešiel danú trasu tri krát s GPX, tak na zistíš, že máš tri rôzne trasy :(

S pozdravom
Tibor